
Nr. 3111/22.01.2026
REFERAT DE APROBARE 
la proiectul de hotărâre privind aprobarea Actului Adițional nr. 12 la Contractul de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator)
I. Prin adresa cu nr. 119 din 21.01.2026, înregistrată la Primăria comunei Cornetu, județul Ilfov sub nr. 3078 din 21.01.2026, Asociația de Dezvoltare Intercomunitară Apă - ADIA Ilfov solicită emiterea unei hotărâri a Consiliului local al Comunei Cornetu, județul Ilfov privind aprobarea Actului additional nr. 12 la Contractul de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator), acre modifică strategia privind redevența pentru perioada 2026 – 2032, în conformitate cu Planul de afaceri elaborat si depus la A.N.R.S.C. de catre Operatorul regional Apă – Canal Ilfov S.A. in data de 08.10.2025.

S.C. APĂ - CANAL ILFOV SA este autorizată să furnizeze servicii de alimentare cu apă potabilă şi de canalizare, în condiţiile stipulate în titlul III al Dispoziţiilor Speciale - Partea Comună din Contractul de delegare a gestiunii serviciilor de alimentare cu apă și canalizare nr 131/09.11.2009, încheiat între S.C. Apă - Canal Ilfov S.A. și ADIA Ilfov.
Adresa este însoțită de o serie de documente care justifică demersul ADIA și solicitarea formulate. 

II. În considerarea pevederilor Contractului de Delegare a gestiunii serviciilor publice de alimentare cu apă și de canalizare, încheiat la data de 09.11.2009 între Asociația de Dezvoltare Intercomunitară  Apă – ADIA Ilfov și  Apă – Canal Ilfov S.A., dar și a prevederilor Ordinului nr. 231/2022 al Presedintelui A.N.R.S.C. privind aprobarea Metodologiei de evaluare a modului de implementare a strategiilor de tarifare elaborate în conformitate cu Metodologia de analiză cost-beneficiu pentru investițiile în infrastructura de apă, aprobată prin Hotărârea Guvernului nr. 677/2017,
Analizând și noua Strategie privind redevența pentru perioada 2026 – 2032, așa cum a fost determinată conform Planului de Afaceri – vers. 1, elaborat și depus la A.N.R.S.C. de către Operatorul Apă – Canal Ilfov S.A. în data de 08.10.2025, 
Consider că este necesar ca toate unitățile administrativ-teritoriale din compunerea Asociației de Dezvoltare Intercomunitară Apă-ADIA Ilfov să emită hotărâri de consiliu local prin care să se aprobe  forma Actului Adițional nr. 12 la Contractul de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator). 
De asemenea, prin aceeași hotărâre de consiliu local, este necesar să se acorde mandat Asociaţiei de Dezvoltare Intercomunitară Apă Ilfov „ADIA-ILFOV”, al cărei membru este comuna Cornetu, județul Ilfov, să aprobe strategia privind redevența pentru perioada 2026 – 2032 si să semneze Actul Aditional nr. 12 la Contractul de Delegare, prin reprezentantul său legal, în numele şi pe seama Consiliului Local al comunei Cornetu, județul Ilfov.
Din considerentele anterior expuse, prezint spre dezbatere şi aprobare proiectul de hotărâre privind aprobarea Actului Adițional nr. 12 la Contractul de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator).

